<classify> Uchaguzi huo uliofanyika juzi katika ukumbi wa chuo cha Kiitec na ulihudhuriwa na wanachama 65 wa Kitambi Noma kati ya wanachama 85, ambapo mgeni rasmi alikuwa Mjumbe wa Kamati ya Utendaji ya Shirikisho la Soka Tanzania TFF, Omary Walii ambaye pia ni Mwenyekiti wa Chama cha Soka Wilaya ya Arusha ADFA.Mbali ya uchaguzi, wanachama wa Kitambi Noma walikubaliana kwa kauli moja kuanzishwa kwa Chama cha Akiba na Mikopo Saccos.Waliofanikiwa kutetea nafasi zao ni Mwenyekiti, Mikerownd Phares ambaye hakuwa na mpinzani aliyepata kura za ndiyo 62, moja ya hapana na mbili ziliharibika, huku nafasi ya Makamu Mwenyekiti ilitetewa na Hamis Tembele aliyepata kura 58 za ndiyo na kura moja ilimkataa na kura 6 ziliharibika.Nafasi ya Katibu Mkuu alichaguliwa Elia Ndipo kwa kura 58, kura moja ya hapana na saba ziliharibika Katibu Mkuu wa awali Ayoub Kilabuka aliamua kustaafu wadhifa huo na nafasi ya Katibu Msaidizi alichaguliwa Andes Seiya kwa kura 57 na kura moja ya hapana na saba ziliharibika.Mhazini ilienda kwa mwanamke pekee Zamda Mbuche aliyekuwa akiwania nafasi hiyo pekee aliyepata kura 58 za ndiyo, kura tano za hapana na kura mbili ziliharibika na nafasi ya Mhazini Msaidizi alichaguliwa Feti Ramadhani Makambo aliyepata kura 56 za ndiyo, kura moja ya hapana na kura 8 ziliharibika.Nafasi ya Ofisa Habari ilienda kwa John Mhala Besela aliyepata kura 45 na kumwangusha vibaya mpinzani wake Emmanuel Diah aliyeaambulia kura 16 na kura 4 ziliharibika. Wajumbe wa Kamati ya Utendaji waliochaguliwa ni Hezron Mwabulambo na Lila Maganga.  <topic>: MICHEZO 